Document ID: 32014R1145

NÕUKOGU MÄÄRUS (EL) nr 1145/2014,
28. oktoober 2014,
millega tunnistatakse kehtetuks määrus (EÜ) nr 2488/2000 S. Miloševići ja temaga seotud isikute rahaliste vahendite külmutamise jätkamise kohta
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 215,
võttes arvesse nõukogu 28. oktoobri 2014. aasta otsust 2014/742/ÜVJP, millega tunnistatakse kehtetuks ühine seisukoht 2000/696/ÜVJP teatavate S. Miloševići ja temaga seotud isikute vastu suunatud eripiirangute säilitamise kohta (1),
võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
ning arvestades järgmist:
(1)
Kooskõlas nõukogu määrusega (EÜ) nr 2488/2000 (2) tuleb külmutada kõik S. Miloševići ja temaga seotud füüsiliste isikute varad ja muud rahalised vahendid, mis asuvad väljaspool Jugoslaavia Liitvabariiki, ning kõnealustele, nimetatud määruse I lisas loetletud isikutele või nende toetuseks ei tohi selliseid varasid ega rahalisi vahendeid kättesaadavaks teha.
(2)
Nõukogu tunnistas otsusega 2014/742/ÜVJP kehtetuks ühise seisukoha 2000/696/ÜVJP (3). Nõukogu otsustas, et puudub alus jätkata kõnealuste piiravate meetmete kohaldamist, sest nimetatud ühise seisukoha lisas loetletud isikud ei ohusta enam demokraatia kindlustamist.
(3)
Seepärast on asjakohane määrus (EÜ) nr 2488/2000 viivitamata kehtetuks tunnistada,
ON VASTU VÕTNUD KÄESOLEVA MÄÄRUSE:
Artikkel 1
Määrus (EÜ) nr 2488/2000 tunnistatakse kehtetuks.
Artikkel 2
Käesolev määrus jõustub Euroopa Liidu Teatajas avaldamise kuupäeval.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 28. oktoober 2014

Labels: 10
18
5